stanford-oval/wikipedia huggingface dataset:
אלכסנדר זרחין
הערות שוליים

1 2  רינת פרימו, סמדר אלזון, גס להפיק חשמל מרוח לא נתנו לו, חדשות, 20 באוקטובר 1988
1 2  ק. שבתאי, עכשיו יהיו מים ..., דבר, 17 בינואר 1958
↑  יוקם מיתקן להמתקת מי ים, מעריב, 2 באוגוסט 1956
↑  עקבות נפט ואספלט נתגלו בקידוח קיסריה, דבר, 30 באוגוסט 1956
↑  יהושע ביצור, המצאת זרחין רצינית וממשית - כדאיות ביצועה טרם הוכחה, מעריב, 12 בספטמבר 1956
↑  המתקת מים: מה המחיר?, חרות, 6 במרץ 1964
↑  יעקב העליון, שתו לחיים במי זרחין, מעריב, 30 במרץ 1961
↑  יעקב העליון, עבודות הכנה למתקן זרחין, מעריב, 11 באפריל 1962
↑  מיתקן התפלת המים, חרות, 25 בפברואר 1964
↑  זרחין: סילפו את המצאתי, מעריב, 15 ביוני 1964
↑  יאיר שפרינצק, ייעשה הנסיון וייתם הוויכוח, דבר, 31 במאי 1964
המרכז החקלאי יגול מאתנו חרפת זרחין, דבר, 5 ביוני 1964
↑  מגבית פרטית למען תכניות זרחין, חרות, 26 במאי 1964
↑  מים ממיתקן זרחין לשימוש תושבי אילת, דבר, 7 ביוני 1964
יעקב ארז, מים מומתקים הוזרמו באילת, מעריב, 9 ביוני 1964
↑  המדינה חוייבה בתשלום תמלוגים לזרחין על כל מתקן להתפלת ימים, למרחב, 29 באפריל 1969
↑  זרחין יקבל תמלוגים רק על מתקן ההתפלה הנסיוני באילת, דבר, 7 ביולי 1970
↑  אורי דן, ישראלי ימתיק את מי פרס, מעריב, 1 במרץ 1970
↑  טל לוי, IDE חנכה מתקן לייצור שלג באוסטריה; "שוק של מיליארד דולר", באתר TheMarker‏, 22 בספטמבר 2009
| --- | --- |
בקרת זהויות :  NLI: 987007413349705171  VIAF: 298603443   WorldCat (עם VIAF): 298603443
לובץ' (כדורגל)

מועדון הכדורגל לובץ' (בבולגרית: ФК Ловеч) היא קבוצת כדורגל בולגרית מהעיר לובץ', שמשחקת בליגה הבולגרית השנייה. הקבוצה מארחת את משחקיה באצטדיון לובץ', בעל קיבולת של 8,100 מקומות.
היסטוריה

פרק זה טעון עדכון. אנא תרמו לוויקיפדיה .
מועדון הכדורגל של העיר לובץ' נוסד בשנת 1921, תחת השם "היסאריה". משחקה הרשמי הראשון של הקבוצה התקיים בשנת 1923.
בשנת 1994 סיימה הקבוצה, שנקראה אז "לקס", במקום הראשון בליגת המשנה, ועלתה לראשונה בתולדותיה לליגת העל הבולגרית, אך נקודת המפנה הייתה דווקא בשנת 1996, לאחר שירדה לליגת המשנה. עם הירידה קנה את הקבוצה איש העסקים גרישה גנצ'ב ושינה את שמה ל"ליטקס". רוב השחקנים שוחררו, ובמקומם הוחתמו שחקנים ברמה גבוהה. הקבוצה סיימה ללא קושי את העונה במקום הראשון והעפילה שנית לליגת העל הבולגרית.
מיד לאחר חזרתה לליגת העל, בעונת 1997/1998, זכתה ליטקס באליפות בולגריה. חלוץ הקבוצה, דימצ'ו בליאקוב, היה מלך השערים של הליגה עם 21 שערים, והקשר סטויצ'קו סטוילוב זכה בתואר השחקן המצטיין של העונה. בעונת 1998/1999 זכתה ליטקס שנית באליפות.
לאחר שסיימה במקום השלישי בעונת 2005/2006, זכתה הקבוצה להשתתף בשלב הראשון של מוקדמות גביע אופ"א. בשלב זה ניצחה את קופר הסלובנית, ובשלב המוקדמות השני ניצחה את אומוניה ניקוסיה והעפילה לשלב הראשון של גביע אופ"א, בו הוגרלה לשחק נגד מכבי חיפה, אלופת ליגת העל הישראלית. לאחר שוויון 1-1 במשחק הראשון בין הקבוצות, שהתקיים בהולנד משום שבזמן מלחמת לבנון השנייה שללה אופ"א מהקבוצות הישראליות את הזכות לארח משחקים במדינתן, ניצחה חיפה 3-1 בגומלין והדיחה את ליטקס מהמשך הטורניר.
בעונת 2006/2007 סיימה הקבוצה את הליגה במקום הרביעי והעפילה לגביע אופ"א בעונת 2007/2008. בסיבוב המוקדמות הראשון ניצחה את קבוצת סלימה וונדררס ממלטה. בסיבוב המוקדמות השני ניצחה את קבוצת בסה קביה מאלבניה. בסיבוב הראשון הפסידה לקבוצת המבורג מגרמניה והודחה מהטורניר. עונה לאחר מכן שוב השתתפה בגביע אופ"א, והודחה בסיבוב הראשון על ידי אסטון וילה.
בעונת 2009/10 זכתה הקבוצה באליפות השלישית בתולדותיה וזכתה בפעם היחידה בסופרקאפ הבולגרי כשניצחה את קבוצת ברואה סטארה זאגורה. בעונת 2010/11 זכתה הקבוצה באליפות הרביעית.
בשנים 2001, 2004, 2008, 2009 זכתה הקבוצה בגביע הבולגרי.
אבו ח'אלד

| --- | --- |
 מדינה:  הרשות הפלסטינית הרשות הפלסטינית
 השתייכות:   החזית הדמוקרטית לשחרור פלסטין
 
אבו ח'אלד (בערבית: أبو خالد) הוא שמו הבדוי של דובר "גדודי ההתנגדות הלאומית", הזרוע הצבאית של "החזית הדמוקרטית לשחרור פלסטין". היה פעיל בטוויטר עד שחשבונו הוסר.
אבו ח'אלד מחזיק בתפקידו כבר מעל לעשור. אף על פי כן, זהותו לא ידועה. בשנת 2022 התפטר עקב מחלוקת סביב השתתפות החזית הדמוקרטית במועצה המרכזית הפלסטינית. אולם תוך זמן קצר חזר למקומו.
ב-8 באוקטובר 2023 הודיע כי גדודי ההתנגדות הלאומית השתתפו בטבח שבעה באוקטובר.
הערות שוליים

↑  الانترنت, الحرية-مجلة التقدميين العرب على. "تغريدة هامة لأبو خالد الناطق العسكري لكتائب المقاومة الوطنية (قوات الشهيد عمر القاسم)". مجلة التقدميين العرب على الانترنت. נבדק ב-2023-10-31.
↑  hussam.abuhamed. ""الجبهة الديمقراطية" تقرر المشاركة بـ"المركزي" رغم استقالات لأعضائها". The New Arab (בערבית). נבדק ב-2023-10-31.
↑  عرب ٤٨ (2022-02-05). "استقالة المتحدث العسكري باسم "كتائب المقاومة" إثر خلافات داخلية". موقع عرب 48 (באנגלית). נבדק ב-2023-10-31.
↑  الانترنت, الحرية-مجلة التقدميين العرب على. ""أبو خالد" الناطق العسكري لكتائب المقاومة الوطنية (قوات الشهيد عمر القاسم) الجناح العسكري للجبهة الديمقراطية لتحرير فلسطين". مجلة التقدميين العرب على الانترنت. נבדק ב-2023-10-31.
ערך זה הוא קצרמרבנושא אישים. אתם מוזמנים לתרום לוויקיפדיה ו.
אולאוולה אונאנוגה

אולאוולה אונאנוגה (באנגלית: Olawale Onanuga; נולד ב-27 בדצמבר 1997 בלאגוס שבניגריה) הוא כדורגלן ניגרי המשחק בעמדת הקשר בבני יהודה.
קריירת מועדונים

בעונות 2021/2022 ו-2022/2023 שיחק אונאנוגה בקסטריוטי קרויה מליגת העל האלבנית, במדיה ערך 58 הופעות ליגה והבקיע שער אחד.
בחודש יולי 2023 חתם בקפאז מליגת העל האזרית, במדיה ערך 27 הופעות ליגה והבקיע שער אחד.
ב-21 ביולי 2024 חתם בא-נסר מליגת העל הכוויתית.
הערות שוליים

↑  Azerbaijan’s FC Kapaz sign Nigerian midfielder Olawale Onanuga, azertag.az (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אולאוולה אונאנוגה".
אי הילדים

| --- | --- |

 מידע כללי
 מאת:  מירה לובה
 איורים:  מהדורה ראשונה – מירה לובה
 שפת המקור:  גרמנית
 סוגה:  ספר ילדים
 הוצאה
 תאריך הוצאה:  1951
 מספר עמודים:  מהדורה ראשונה – 314 מהדורה שנייה – 357
 הוצאה בעברית
 הוצאה:  מהדורה ראשונה – הוצאת נ' טברסקי מהדורה שנייה – הוצאת זמורה ביתן
 תאריך:  מהדורה ראשונה – 1947 מהדורה שנייה – 2002
 תרגום:  מהדורה ראשונה – ימימה טשרנוביץ מהדורה שנייה – יוספיה סימון
 קישורים חיצוניים
 הספרייה הלאומית:  001052894, 001970426, 001970432, 001970430, 002669721, 002233680
אי הילדים (בגרמנית: Insu-Pu) הוא ספר מאת הסופרת מירה לובה, שיצא לראשונה בעברית בשנת 1947 בתרגומה ובשכתובה של ימימה אבידר-טשרנוביץ מתוך כתב היד של הסופרת שנכתב בגרמנית.
ב-1951, לאחר שהיגרה לאוסטריה, הוציאה הסופרת את הגרסה המקורית בגרמנית בשם Insu-Pu.
הגרסה הגרמנית המשוכתבת תורגמה לעברית ב-2002 בידי יוספיה סימון, תחת השם אי-בוד.
הבדלים בין אי הילדים לאינזו-פו

המלחמה באינזו-פו היא בין מדינות דמיוניות, אורביה וטרניה. שמות הילדים – גרמניים.
ימימה אבידר-טשרנוביץ גרסה שילדים ישראלים יתקשו להתחבר לשמות גרמניים, ושאין צורך במדינות דמיוניות: הרקע לסיפור מאוד מזכיר את הבליץ על לונדון ואת פינוי הילדים מהערים בבריטניה. הואיל וכך – שמות הילדים שונו לשמות אנגלו-סקסיים, והמדינות בעלילה – לבריטניה, ארצות הברית וגרמניה.
על מנת ליצור קשר יהודי לסיפור, אחד הילדים – וולפגנג המוזיקאי, יוהד והפך לדוד.
פרק שלם הושמט מהגרסה העברית: 'ההפיכה', בו ג'ון בקסטון / קורט קונרד מנסה להחליף את אוליבר כמנהיג. הוא נכשל על חודו של קול – קולה של קטלין. הוא עוזב את הקבוצה, ומנסה לשרוד לבדו. הוא נכשל והילדים מוצאים אותו על סף מוות. הוא חוזר לחבורה והופך לידידותי יותר.
בגרסה העברית, לאחר שג'ון בקסטון מתעלל בקטלין, נכתב ש'יום הנקמה של קטלין לא אחר לבוא', אבל הוא לא מגיע.
מהדורות

לאחר הקרנת סדרת הטלוויזיה הבריטית אי הילדים, יצא הספר ב-1986 במהדורה מחודשת בעלת 197 עמודים בהוצאת ב. ליכטנפלד. במהדורה זו משולבים צילומים מתוך מסדרת הטלוויזיה עם תרגומה של ימימה טשרנוביץ. על כריכת מהדורה זו צילום קבוצתי של הילדים מתוך הסדרה.
עיבודים

אי הילדים מיני סדרת טלוויזיה בריטית. העיבוד נעשה על בסיס הגרסה העברית.
ראו גם

רובינזון קרוזו
בעל זבוב
אור יזרעאלי

| --- | --- |

 לידה:  1982 (בן 43 בערך) נוה דקלים, ישראל 
 מדינה:  ישראל ישראל
 קישורים חיצוניים
 פייסבוק:  100004079718415
 טוויטר:  izor33
 
אור יזרעאלי (נולד ב-אוגוסט 1982) הוא עיתונאי ואיש תקשורת ישראלי. שימש כעורך הראשי של אתר סרוגים במשך כ-4 שנים.
ביוגרפיה

יזרעאלי גדל בנוה דקלים שבגוש קטיף. שירת כלוחם ומפקד בגדוד שמשון. הוא בוגר מדעי החברה והרוח עם התמקדות במדעי המדינה ויחסים בינ"ל מהאוניברסיטה הפתוחה ובוגר קורס עיתונאות של מקור ראשון.
בשנת 2010 החל את דרכו העיתונאית בעיתון גושפנקה המקומון של גוש עציון. לאחר מכן החל לכתוב גם בעיתון הסטודנטים של האוניברסיטה הפתוחה: "אופס". שם פרסם כתבות וטור אישי.
בשנת 2012 החל ככתב מגזין ושכונות בעיתון ידיעות ירושלים. באותה שנה פרסם ספר ביכורים בשם: "עזה כמוות אהבה". סיפורים פרי עטו פורסמו גם באתר יקום תרבות.
בשנת 2013 החל לעבוד בערוץ הכנסת כתחקירן, עורך תוכן וכתב דתות. לאחר מכן מונה לכתב פוליטי-פרלמנטרי של הערוץ.
באותן שנים היה בעל טור קבוע אתר nrg ופרסם טורים באתרים שונים: סרוגים, וואלה, ניוז 1, צו פיוס ועוד.
משנת 2019 מונה לעורך הראשי של אתר סרוגים. יזרעאלי, הגיש באתר הסכת בשם: "צוללים לישראליות". בשנת 2022 דווח על סיום תפקידו באתר. מאוגוסט 2022 הוא משמש כדובר המועצה האזורית גוש עציון.
ספריו

עזה כמוות אהבה,2021
שירה לוגמים בכפית, הוצאת ביטאון שירה, 2024
הערות שוליים

↑  מיה איידן, "הרגשנו שהמדינה בגדה בנו": מפוני ההתנתקות – 15 שנה אחרי, באתר חדשות 13, 15 באוגוסט 2020
↑  https://www.e-vrit.co.il/Product/23689/%D7%A2%D7%96%D7%94_%D7%9B%D7%9E%D7%95%D7%95%D7%AA_%D7%90%D7%94%D7%91%D7%94
↑  אלכסנדר כץ, שינויים בעמדת עורך סרוגים: אור יזרעאלי יחליף את אריה יואלי, באתר אייס, 14 בנובמבר 2018
↑  https://www.srugim.co.il/tag/צוללים-לישראליות
↑  דרמה באתר סרוגים: העורך הראשי אור יזרעאלי עוזב, באתר אייס, 22 ביוני 2022
↑  עזה כמוות אהבה באתר סימניה.
↑  שירה לוגמים בכפית. הוצאת ביטאון שירה.
| --- | --- |
בקרת זהויות :  NLI: 987007290066305171  VIAF: 290095868   WorldCat (עם VIAF): 290095868
בוריס דב אוסוביצקי

| --- | --- |

בוריס דב אוסוביצקי
 לידה:  1864 קייב, האימפריה הרוסית
 פטירה:  1944 (בגיל 80 בערך) ארצות הברית
 מקום קבורה:  ארצות הברית
 תאריך עלייה:  1888
 מקום מגורים:  ראשון לציון
 ידוע בשל:  מייסד ומנצח האורקסטרה של ראשון
 תקופת הפעילות:  1888–1902 (כ־14 שנים)
 מקצוע:  יינן
 תפקיד:  פקיד הברון מנהל יקב ראשון לציון
האורקסטרה של ראשון. בוריס אוסוביצקי חמישי מימין בשורה האמצעית
בוריס דב אוסוביצקי (1864 קייב, האימפריה הרוסית - 1944, ארצות הברית) היה מאנשי העלייה הראשונה וממקימי המושבה ראשון לציון. שימש כמנהל חשבונות מטעם הברון רוטשילד, יינן ראשי ביקבי ראשון לציון, מנהל היקב ומייסדה ומנצחה הראשון של האורקסטרה של ראשון.
ביוגרפיה > נעוריו

בוריס דב אוסוביצקי נולד ב-1864 בקייב שבאימפריה הרוסית לשמחה בונם אוסוביצקי ואח ליהושע אוסוביצקי ולפרל. אביו שהיה רב הקנה לבניו השכלה תורנית וכללית ואוסוביצקי נשלח ללמוד בגימנסיה הממשלתית בקייב שהתנהלה בשפה הרוסית ובמקביל למד מוזיקה.
ב-1881 התחוללו באימפריה הרוסית הפרעות "סופות בנגב" שהגיעו גם לקייב בה נרצחו עשרות יהודים, רבים נפצעו ונגרם נזק רב לרכוש יהודי שהביא לאובדן מקור פרנסה של כ-800 משפחות. משפחת אוסוביצקי ברחה מהעיר לברודי שם התרכזו אלפי פליטים יהודים. המשפחה עלתה ב-1882 לארץ ישראל אך בוריס נשאר במאחור ועלה רק ב-1888.
ביוגרפיה > עבודתו ביקבי ראשון לציון

עם הגיעו ארצה התיישב בראשון לציון, שם ניהל אחיו יהושע את המושבה מטעם הברון רוטשילד. זמן מה לאחר הגיעו מונה בוריס מטעם הברון למנהל חשבונות ביקבי ראשון לציון שהיו בבעלותו של הברון.
במקביל לעבודת הפקידות החל אוסוביצקי ללמוד את תחום היין מתחוך ספרות מקצועית וכן ביקר ביקבים בבורדו שבצרפת, באלג'יריה ובתוניסיה. כמו כן מינה הברון את אוסוביצקי, בשנים 1891–1892, גם למנהל החשבונות ומנהל התפעול ביקב זכרון יעקב שם רכש ידע נוסף בתחום היין.
הידע שרכש הביא למינויו ליינן של יקב ראשון לציון ב-1893 ולאחר מספר שנים מונה למנהל היקב. בתקופה בה ניהל את היקב פעל רבות לקדם את תוצרת היקב בארץ ישראל ובעולם. ב-1900 העביר הברון רוטשילד את עסקין בארץ לידי יק"א ואוסוביצקי הפך לשכיר מטעם ארגון זה.
בנוסף למשרתו בראשון לציון מונה לתקופה מסוימת כפקיד ממונה במזכרת בתיה תחת הנהלתו של הפקיד הראשי אלפונס בלוך.
ביוגרפיה > פעילותו התרבותית

בנוסף לעבודתו ביקב פעל אוסוביצקי למען התרבות במושבה והרבה לכתוב לעיתון "האיכר היהודי" שצורף לעיתון הצבי. כמו כן היה בין יוזמי ומקימי בית העם ואף כיהן כחבר בוועד שלו. אוסוביצקי עסק גם בהוראת זמרה ונגינה במושבה כשפסגת הישגיו הייתה הקמת התזמורת של ראשון ב-1895 בשותפות עם אהרן מרדכי פריימן. אוסוביצקי אף הפך למנצח על התזמורת.
ביוגרפיה > עזיבתו את הארץ

ב-1902 התחולל משבר עולמי בענף היין ונערכו צמצומים בכוח האדם ביקב ראשון ובמסגרת זו פוטר גם אוסוביצקי. בעקבות כך עזב את המושבה וירד לארצות הברית שם נפטר ב-1944.
מורשתו

בשיר האורקסטרה של ראשון, שכתב דן אלמגור ב-1962 והלחין שמעון ישראלי, מוזכר בוריס אוסוביצקי בבית הראשון:
בַּיָּמִים שֶׁקּוֹסוֹבִיצְקִי,

הַמְּנַצֵּחַ הַגָּאוֹן,

לֹא יָדַע לִקְרֹא תָּוִים-בְּלִי-נְקֻדּוֹת,

בָּא לָאָרֶץ אוֹסוֹבִיצְקִי,

מִפְּקִידָיו שֶׁל הַבָּרוֹן,

וְאָמַר לִפְרַיְמָן: "קִים,

וְאוֹרְכֶּסְטְרָה פֹּה נָקִים..."
לקריאה נוספת

אהרן מרדכי פרימן, ספר היובל לקורות המושבה "ראשון-לציון" : מעת הוסדה תרמ"ב עד שנת תרס"ז, הוצאת חמו"ל, 1932
הערות שוליים

↑  חדשות בישראל - ראשון לציון, הצפירה, 24 בנובמבר 1892
ברוך זיו

| --- | --- |

 לידה:  4 בפברואר 1948 (בן 76) כפר גלעדי, ישראל
 ענף מדעי:  מדעי האטמוספירה, מטאורולוגיה, אקלים
 מקום מגורים:  פתח תקווה
 עיסוק:  מדען, חוקר, מרצה
 מקום לימודים:  אוניברסיטת תל אביב
 מנחה לדוקטורט:  פנחס אלפרט
 מוסדות:  אוניברסיטת תל אביב, האוניברסיטה הפתוחה
 תרומות עיקריות
 תימרה טרופית באזור המזרח התיכון, אפיון והסבר אפיק ים סוף ושקע שרבי, שקעים ברומטריים בים התיכון
ברוך זיו (נולד ב-4 בפברואר 1948) הוא דוקטור למטאורולוגיה, מרצה, חזאי וחוקר אקלים ישראלי. זיו אפיין לראשונה מערכות מזג אוויר באזור ארץ ישראל באופן מקיף ויסודי. הכשיר במסגרת חיל האוויר והאקדמיה חזאים רבים, וכתב ספרי לימוד במדעי האטמוספירה בעברית, המשמשים במוסדות הלימוד ובאוניברסיטאות ברחבי הארץ.
ביוגרפיה

נולד בכפר גלעדי ב-4 בפברואר 1948.
בשנת 1969 הוסמך כחזאי בחיל האוויר, שימש כקצין מטאורולוגיה במשך 20 שנים, והשתחרר בדרגת רב-סרן. במסגרת שירותו הצבאי כיהן כחזאי הראשי וכמפקדהּ הראשון של התחנה לקליטת השידורים הדיגיטליים של לוויינים מטאורולוגיים. זו הייתה התחנה הראשונה מסוגה בישראל, וזיו פיתח נוהלי עבודה ושיטות לעיבוד תמונות לוויינים, שסייעו בשיפור איכות החיזוי המטאורולוגי בחיל האוויר.
השכלה

ב-1978 קיבל תואר ראשון בפיזיקה, ב-1986 השלים תואר שני במדעי האטמוספירה וב-1995 קיבל תואר דוקטור במדעי האטמוספירה תחת הנחייתו של פרופ' פנחס אלפרט. את שלושת התארים קיבל באוניברסיטת תל אביב. בשנים 1996–1997 חקר במסגרת פוסט-דוקטורט בהדרכתו של פרופ' נתן פלדור באוניברסיטה העברית בירושלים. ומאז עוסק ברציפות במחקר מדעי.
קריירה מדעית ומקצועית > מחקר אקלימי ופיתוחים חדשניים

ברוך זיו עוסק במחקר ברציפות מאז שנת 1985 ועד היום, ומתמקד בחקר מערכות מזג אוויר של אזור הים התיכון, אקלים ושינויי אקלים וחיזוי מזג אוויר. פרסם 85 מאמרים מאמרים בביטאונים מדעיים בין-לאומיים, 11 מאמרים בביטאונים בעברית, והשתתף בכתיבתם של פרקים בספרי עיון.
ביצע מחקרים חלוציים שעסקו בניתוח מעמיק של מערכות מזג אוויר הייחודיות לאזורנו, למערכות המשנות את מאפייניהם בהגיען לאזורנו, ואת השפעתן על מזג האוויר במזרח התיכון ובישראל. להלן מספר דוגמאות בולטות:
במחקריו הראשונים, ניתח זיו לראשונה באופן מעמיק את תופעת השקע השרבי, הגורמת לסופות השרב האביביות בישראל, והציע תיאוריה המסבירה את המנגנון הגורם לו להיות עוצמתי ואת העובדה ששיא הופעתו באביב. למחקר זה היה המשך, בשיתוף עם קבוצה גרמנית מאוניברסיטת מינכן. ברוך זיו היה מהחוקרים הראשונים שעסקו בהשפעת התימרות הטרופיות (Tropical Plume) על המזרח התיכון. זוהי מערכת גשם המתפתחת באזורים סוב-טרופיים בהשפעת תנועתם של גושי אוויר לחים מהאזורים הטרופיים. במחקר ניתח והראה את התהליכים הקשורים בה, לראשונה באזור.
בשנת 2002 השתתף בפרויקט המחקר MEIDEX שבמסגרתו השתתף גם אילן רמון, האסטרונאוט הישראלי הראשון. על אף שמטרתו המקורית של המחקר, חקר האבק ודרכי מדידתו מהחלל, הושגה בחלקה בלבד, הפרויקט הניב פרסומים רבים, ובהם הוצגו תופעות חשמליות ביונוספרה, שצולמו מהחלל באיכות שטרם נראתה אז.
בשנים 2006–2010 השתתף יחד עם יואב יאיר, בפרויקט FLASH, במסגרתו נערך מחקר בין לאומי בחסות האיחוד האירופי שעסק בשיטפונות. זיו פיתח שני מדדים חדשים, שנועדו להתריע על סכנת ברקים וגשמים בעלי פוטנציאל שיטפוני. אינדקסים אלה אומתו כנגד אירועי שיטפונות.
ברוך זיו עסק רבות בחקר אפיק ים סוף שמהווה גורם מרכזי לשיטפונות החמורים בישראל, ובפרט בנגב. הוא פרסם, בשיתוף עם רון כהנא ופרופ' אורי דיין, מחקרים על אודות התהליכים הגורמים לשיטפונות אלה והגדיר תהליכים עיקריים האחראיים לכך. זיו השקיע הרבה ממרצו בפיתוח שיטות לזיהוי אוטומטי של מערכות מזג האוויר ושל תהליכי היווצרותן באמצעות בסיסי נתונים מדודים או באמצעות מודלים אקלימיים. על פי תפיסת עולמו, במודלים אלה יש פוטנציאל לא רק לשימור ולהדמיית נתונים, אלא גם לזיהוי המערכות עצמן. ב-2004 פרסם ביחד עם קבוצתו של פנחס אלפרט את שיטת המיון הסמי-אובייקטיבית לזיהוי המערכות הסינופטיות עבור אזור הלבנט . שיטה זו מהווה את הבסיס העיקרי למיון מערכות מזג האוויר במחקרים אקלימיים של האזור. בהמשך הוביל, ביחד עם הדס סערוני ופנחס אלפרט, פיתוחים נוספים בתחום. ביניהם שיטה חדשנית, ראשונה מסוגה בעולם, המזהה את "השקעים ההורים", שהם המצע להיווצרות שקע ברומטרי (או "השקע הבן"). פיתוח משמעותי נוסף הוא שיטה חדשנית לזיהוי המיקום היחסי של השקע ההורה בתוך המערך התרמלי שבו נוצר השקע הבן. הפעלתן של שיטות אלה הביאה לתובנות חשובות באשר למקור השקעים הברומטריים של הים התיכון ולתרחישי היווצרותם.
קריירה מדעית ומקצועית > חקר שינויי האקלים

ברוך זיו עוסק מזה כעשרים שנה במעקב אחר שינויים החלים באקלים ישראל והים התיכון בכללותו, כביטוי לתגובת האזור לשינויים הנובעים מההתחממות העולמית. מבין פרסומיו הרבים בתחום, בולטים הדו"ח שהוגש למשרד להגנת הסביבה ב-2011, שהעיד על מגמת התחממות מהירה בקיץ והתקצרות עונת הגשם; ומאמר שמתחקה אחר שינויים במשטר הגשמים, ומזהה את המשך מגמת התקצרות עונת הגשם, ועלייה בעוצמת הגשם היומית. זיו מרבה להציג ממצאים אלה בפורומים שונים - משרדי ממשלה, כנסים מדעיים ובכלי התקשורת.
קריירה מדעית ומקצועית > תפקידים

בשנים 2008–2021 היה חבר בוועדה המדעית המלווה את פרויקט הגברת המטר של רשות המים. בשנים 1990–2014 היה מרכז הוראה באוניברסיטה הפתוחה בתחומים פיזיקה ומטאורולוגיה, מתוכן במשך ארבע שנים היה גם ראש קבוצת הפיזיקה. בשנים 1997–2001 כיהן כראש היחידה לפיתוח אקדמי, שעסקה בפיתוחם של הקורסים הנלמדים בה (בכל התחומים) והפקתם של ספרי הלימוד, המשמשים בכל האוניברסיטאות בישראל.
מרבה להתראיין באמצעי התקשורת בנושאים הקשורים באקלים כולל בעיתונות הכתובה ובערוצי הרדיו והטלוויזיה.
הוראת המטאורולוגיה וכתיבה ספרי לימוד

במהלך שירותו הצבאי, וכקצין במילואים לאחר שחרורו, כתב ספרות מקצועית והדריך בקורסים להכשרת חזאים בחיל האוויר. מאחר שזו הייתה המסגרת היחידה להכשרת חזאים בישראל בשנות השמונים והתשעים, היה מעורב בהכשרת דורות של חזאים (ביניהם דני רופ, למשל). רבים מהחזאים המופיעים היום בתקשורת חבים חלק ניכר מהכשרתם לספרים שכתב ולכישורי ההוראה שלו.
ברוך זיו תרם תרומה מרכזית להוראת המטאורולוגיה בישראל. בשיתוף עם פרופ' יואב יאיר, כתב את הספר "מבוא למטאורולוגיה", המשמש כבסיס לקורס בשם זה באוניברסיטה הפתוחה. במסגרת הספר שני כרכים שיצאו ב-2015 במהדורה שנייה, ומשמשים כספרי הלימוד הבסיסי במטאורולוגיה באוניברסיטאות השונות בישראל.
עיקר מומחיותו הוא בתחום המטאורולוגיה הסינופטית האזורית, ואותו הוא מנחיל בקורס באוניברסיטת תל אביב משנת 1984. תחום זה מתמקד בתהליכי היווצרותן של מערכות מזג אוויר שהיקפן מאות ואלפי קילומטרים; הן נמצאות בתנועה ויוצרות את השינויים החלים במזג האוויר מיום ליום. הקורס מתעדכן בעקבות ההתפתחות המקצועית והמחקרית בתחום. סטודנטים מתואר ראשון ועד תואר שלישי נרשמים לקורס מאוניברסיטאות וממכוני מחקר במסגרת תארים שונים.
ברוך זיו מנחה סטודנטים לתואר שני ולתואר שלישי באוניברסיטאות ומכוני מחקר שונים, ואלו מסייעים לו במחקריו. בשנים 1998–2007 לימד קורס שעסק במערכות מזג אוויר במכון למדעי כדור הארץ באוניברסיטה העברית בירושלים.
ספריו

ברוך זיו ויואב יאיר, מבוא למטאורולוגיה, האוניברסיטה הפתוחה, 2012 – מספר כרכים העוסקים במטאורולוגיה ובאקלים. מהווים את הבסיס לקורסי מטאורולוגיה במוסדות שונים בישראל.
ברוך זיו, רמי קליין, בין מים לשמים : הנושא המרכזי: הידרוספרה-אטמוספירה, הוצאת רמות, 2001 - ספר לימוד עבור חטיבת הביניים.
ספריו > כתב פרקים בספרים

The Mediterranean Climate Variability (Elsevier, Amsterdam, 2006), pp. 149-177 - על השתנות האקלים באגן הים התיכון
The Climate of the Mediterranean Region: From the Past to the Future, London, Elsevier, 301-346.
“Lake Kinneret – Ecology and Management”. Zohary T., Sukenik A., Berman T. and, Nishri A. [eds]. Springer (pp 81-97)
יעקב אבן מלכא

| --- | --- |
 לידה:  ה'תמ"ה פאס מרוקו,
 פטירה:  ה'תקל"א (בגיל 86 בערך) תטואן, מרוקו
 מדינה:   מרוקו
 מקום מגורים:  פאס, תטואן
 תקופת הפעילות:  המאה ה-18
 השתייכות:  אחרונים
 תחומי עיסוק:  דיינות, הלכה, שירה
 רבותיו:  רבי יהודה בן עטר
 תלמידיו:  רבי יעקב חיים בן נאים
 בני דורו:  רבי סעדיה אפלאלו, רבי אפרים מוסונייגו, רבי יעקב אבן צור.
 חיבוריו:  שו"ת "נר מערבי".
 
 אב בית דין
 רב
 
 חתימה:  חתימת רבי יעקב ן' מלכא
 
הרב יעקב אבן מלכא (או: בן מלכא, מכונה: מהריב"ם; סביב ה'תמ"ה 1685 - ה'תקל"א 1771) היה מדייני פאס, ואב בית הדין תטואן במאה ה-18, רבה של העיר ומקובל. ממחברי השו"ת 'נר מערבי'.
קורותיו

נולד בפאס שבמרוקו לאביו רבי יוסף. את תורתו קיבל מרבני העיר פאס ומרבי יהודה בן עטר. תחילה שימש כסופר בית הדין, אך עד מהרה נמנה לדיין לא רשמי בפאס עם רבי יעקב אבן צור, רבי שלם אדרעי, רבי סעדיה אפלאלו, ועוד. דייני פאס מתעדים החל משנת ה'תצ"ב, כי רבי יעקב החל להתנהג בצורה שאינה מכבדת את רבי יהודה בן עטר לשיטתם. עוד ייחסו לו חבריו הדיינים נטייה קיצונית לרצון להנהגה ושררה. עד שסילקוהו מן הרבנות ומן העיר בכלל. באותה העת נחשב לבר פלוגתא של רבי יעקב אבן צור.
עקב כך, בשנת ה'תצ"ד (1734) נאלץ רבי יעקב לנדוד לעיר תטואן. בשנת ה'תק"ג לערך החל לכהן כדיין שלישי בבית הדין בראשות הרב מנחם עטיאה לצד רבי שלמה אבודרהם. מאוחר יותר, התמנה לאב בית הדין ונמנה עם הדיינים: רבי אפרים מונסונייגו, רבי יהודה אבודרהם, רבי יהודה קורייאט, רבי יהודה הלוי. הרבה להתכתב עם בתי הדין בערים שונות ברחבי מרוקו כמקובל אז באותם הימים. לימים בשנת ה'תצ"ח כשנדד רבי יעקב אבן צור לתטואן בעקבות הרעב השורר בפאס, קיבל מעמד מכובד מצד רבי יעקב אבן מלכא, עד שהיה חותם ראשון בפסקי הדין. יחסי כבוד וידידות נהגו בין השניים.
כמו כן ידוע שרבי יעקב עסק בתורת הקבלה, וזכה לתואר "המקובל האלהי". כמו כן עסק בכתיבת פיוטים.
נפטר בשנת ה'תקל"א. רבי דוד בן חסין כתב קינה לכבודו בה הוא מציין את מידת היושר והאמת של רבי יעקב מבלי שהיה מתחנף לאיש. כמו כן עד היום קיים בית הכנסת שבנה בעיר, קרוי על שמו.
לאחר פטירתו החליף אותו סגנו רבי אפרים מונסונייגו בתפקיד אב בית הדין.
חיבוריו

כתב פסקי דין רבים, שחלקם עוד נותרו בכתבי יד, וחלקם הודפסו בקובץ תשובות שו"ת נר מערבי חלק א' (ירושלים ה'תרצ"ה) שנאסף ונערך על ידי רבי יעקב כלפון, והודפס על ידי נכדיו. המאופיין בפסקי הדין של דייני העיר תטואן. פסקי דין נוספים מובאים בשו"ת של חכמי מרוקו מתקופתו. כמו כן, כתב הגהות על השולחן ערוך, בהם הוא מביא ציטוטים מפסקים של רבני מרוקו הקדומים לו, כדוגמת רבי יעקב הלוי.
ראו גם

רבי יהודה בן עטר
רבי יעקב אבן צור
רבי יעקב חיים בן נאים
רבי יעקב כלפון
תטואן
רובר (חברה)

| --- | --- |


 נתונים כלליים
 מייסדים:  "John Kemp Starley" (אנ') ו"William Sutton"
 תקופת הפעילות:  1869 (אופניים ואופנועים, יוצרו עד שנת 1925)  1896 (מכוניות) – Jaguar Land Rover
 מיקום המטה:  קובנטרי, בריטניה (משנת 2008)
 שליטה בחברה:  "Leyland Motors" (אנ') בבעלות "British Leyland" (אנ') (בין השנים 1967-1981)  "Austin Rover Group" (אנ') (בין השנים 1981–1988)  "Rover Group" (אנ') (בין השנים 1988–2000)  BMW (משנת 2000) בשליטת "MG Rover Group" (אנ')  פורד (שנת 2006)  קבוצת טאטא (שנת 2008)  "Jaguar Land Rover" (אנ') (משנת 2008)
 ענפי תעשייה:  תעשיית הרכב, בניית כלי רכב 
 מוצרים עיקריים:  מכונית 
 
רובר (באנגלית: Rover Company, שם מלא: The Rover Company Limited) הייתה יצרנית כלי רכב בריטית אשר נוסדה בשנת 1869, וייצרה אופניים ואופנועים. חברת ייצור המכוניות "רובר" נוסדה ב-1896.
כיום החברה רדומה, נשלטת על ידי "Jaguar Land Rover" (אנ').
היסטוריה

מייסדי חברת רובר היו ג'ון קמפ סטארלי (אנ') וויליאם סאטון שהחלו דרכם בייצור אופניים בקובנטרי, אלו היו מדגמי האופניים המודרניים הראשונים בעולם, מופעלי דוושות שהניעו את הגלגל האחורי באמצעות שרשרת, בניגוד לאופני פני-פרת'ינג שרווחו קודם לכן, אשר פותחו על ידי דודו של סטארלי. אופניהם של סטארלי וסאטון זכו להצלחה רבה וקבעו את מבנה האופניים המודרני עד היום. בפולנית ובלארוסית המילה לאופניים היא "רובר".
בין השנים 1904–1947 מטה חברת רובר מוקם בקובנטרי, בין השנים 1947–1986 מטה החברה מוקם בסוליהול. בין השנים 1986–2000 מטה החברה מוקם בלונגברידג'.
עד שנת 1885 ייצרה חברת "רובר" דגמי אופניים. בשנת 1883 בנתה את דגם תלת האופן הראשון אשר יוצר על ידי " Starley & Sutton Co". עד שנת 1925 ייצרה החברה דגמי אופניים ואופנועים. בשנת 1888 בנתה החברה מכונית חשמלית שלא הגיעה לקווי הייצור.
בשנת 1896 הוקמה חברת המכוניות "רובר".
בשנת 1901 החלה חברת "רובר" לייצר מכונית, בעלת 2 מושבים. בשנת 1904 פיתחה החברה את דגם המכונית הראשון בפיתוח עצמאי, "רובר 8". בשנת 1905 בנתה החברה את דגם הרובר 6.
במהלך מלחמת העולם הראשונה בנתה "רובר" דגמי אופנועים ואמבולנסים.
בשנת 1940 נכנסה "רובר" לתחום מנועי מטוסי סילון.
משנת 1948 ייצרה "רובר" את "לנד רובר" שהפך למותג נפרד. בשנות החמישים והששים של המאה ה-20 "לנד רובר" הפכה להצלחה מסחררת.
בשנת 1967 רובר הפכה חלק מ"ליילנד" (אנ') שהיה בבעלות טריומף (באנגלית: Triumph Motor Company).
בשנת 1968 "ליילנד" הולאמה על ידי הממשלה הבריטית.
בין השנים 1981–1988 נשלטה "רובר" על ידי "Austin Rover Group" (אנ').
בין השנים 1988–2000 נשלטה "רובר" על ידי "Rover Group" (אנ').
בשנת 2000 רכשה את "רובר" יצרנית הרכב הגרמנית BMW, שנשלטה על ידי "MG Rover Group" (אנ').
בשנת 2006 שלטה ב"רובר" קונצרן הרכב פורד.
בשנת 2008 שלטה ב"רובר" קבוצת טאטא, ההודית.
מסוף שנת 2008 "רובר" רדומה, נשלטת על ידי "Jaguar Land Rover" (אנ').